Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 839/14/8808	Rožňava, 6.2.2015
EEČ : 2-67-35-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia:  XXXXX
	rodné priezvisko: XXXXX
	trvalé bydlisko: XXXXX
XXXXX okr. XXXXX a inde, od 17.08.2014, kedy bol pre nespoluprácu vyradený z evidencie uchádzačov o zamestnanie Úradu práce v Rožňave, do 23.12.2014 úmyselne ničím neprispel na výživu svojich maloletých detí XXXXX hoci  rozsudkom Okresného súdu v Rožňave sp. zn. 7P/333/2013 zo dňa 24.10.2013 bol zaviazaný prispievať na ich výživu sumou po XXXXX  mesačne na každé dieťa, v dôsledku čoho za  uvedené obdobie dlhuje na výživnom matke maloletých, XXXXX, sumu vo výške najmenej XXXXX €, a tohto konania sa dopustil napriek tomu, že bol rozsudkom Okresného súdu v Rožňave sp. zn. 2T/15/2014 zo dňa 19.05.2014 odsúdený  za prečin zanedbania povinnej výživy podľa § 207 ods. 1 Tr. zák. k trestu odňatia slobody v trvaní 10 /desať/ mesiacov, s podmienečným odkladom výkonu trestu na skúšobnú dobu v trvaní 18 /osemnásť/ mesiacov,     z a s t a v u j e m,   lebo zanikla trestnosť činu.

lebo zanikla trestnosť činu

Odôvodnenie:
Uznesením vyšetrovateľa OR PZ, Odboru kriminálnej polície v Rožňave sp. zn. ČVS: ORP-466/1-VYS-RV-2014 zo dňa 19.12.2014 bolo vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. c) Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu skráteného vyšetrovania obvinený XXXXX uhradil matke maloletých detí dlžné výživné v plnej výške tak, že jej 24.12.2014 osobne odovzdal XXXXX 
Svedkyňa XXXXX v prípravnom konaní potvrdila, že obvinený jej dlžné výživné, za ktoré je tearz trestne stíhany, v plnom rozsahu uhradil, ako aj to, že v dôsledku neplnenia vyživovacej povinnosti obvineným, deti núdzou netrpeli. 
Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Margita Klemová
prokurátorka